text: Har indsamlet 6000 kr til vanrøgtede hunde: Vi kan ikke lade være
  19 maj 2015 kl. 06.10
  To kvinder fra Haderslev kører tirsdag til Dyreværnet i Rødovre for at overrække tøj, tæpper og hundemad for knap 6000 kroner til 21 vanrøgtede hunde, der er blevet reddet fra et hjem på Lolland. Det rammer lige i hjertet, siger kvinderne.
  
  21 vanrøgtede gravhunde har ramt lige i hjertet på to sønderjyske kvinder.
  - Da vi hørte om sagen, så sagde Tina til mig: Vi bliver nødt til at gøre noget, siger Mona Müller, der sammen med veninden Tina Poulsen de seneste 5 dage har samlet ind til hundene.
  Her har både det lokale dyrehospital, private og blomsterhandleren bidraget til kvindernes indsamling. Det har resulteret i både legetøj, mad og tæpper, som de to sønderborgensere tirsdag kan køre til Dyreværnet i Rødovre for at aflevere.
  Hør Mona Müller fortælle om indsamlingen, da de kiggede forbi TV SYD på vej til Rødovre, i klippet herunder.
  